CRM համակարգի կիրառում: Հաճախորդի հետ հարաբերությունների կառավարում` CRM. հաճախորդակենտրոն աշխատանքի ռազմավարություն է: CRM համակարգը խմբավորված և դասակարգված տվյալների շտեմարան է: Այն ոչ միայն գնորդների մասին ամբողջական տվյալներ է պարունակում, այլև գնորդի հետ կոնտակտի, շփումների և վաճառողի հաջորդ քայլի մասին տեղեկություն: CRM համակարգի կիրառման դեպքում վաճառքի ձագարը ավտոմատ կերպով կստացվի` առանց հավելյալ ջանքերի: CRM համակարգի ներդրումը այնքան էլ պարզ գործընթաց չէ. շատ դեպքերում առաջանում են անձնակազմի սթրեսային իրավիճակներ, սակայն արդյունավետ ներդրման դեպքում հնարավոր է մի քանի անգամ բարձրացնել վաճառքի և մարքեթինգի թիմի արտադրողականությունը: